Държавен вестник, бр. 101, 2023 г., стр. 35

БРОЙ  101	
Д Ъ Р Ж А В Е Н  В Е С Т Н И К 	
СТР.  35  
(6) Посоките за дясното и лявото направ-
ление се обозначават със стрелки, наклонени 
под ъгъл 45° и насочени надясно или наляво. 
Стрелката се изобразява от страната на съот-
ветното отклонение, а надписът с наименова-
нието на целта – вляво или вдясно от нея. На 
знака не се изобразяват хоризонтални стрелки.
(7) Броят на надписите в пътен знак Ж2 
се определя в съответствие с изискванията 
по чл. 155, ал. 5.
(8) На пътен знак Ж2 може да се указват 
номерата на автомагистрали, скоростни пъ-
тища и пътища I и II клас чрез изображения 
на пътни знаци Ж20.1, Ж20.2 или Ж21, които 
се поставят при крайните стрелки.
(9) На пътен знак Ж2 не се указват раз-
стоянията до целите и обектите.
Чл. 157. Пътен знак Ж3 „Предварителен 
указател за отклоняване на движението“ се 
използва за даване на предварителна информа-
ция на водачите на пътни превозни средства 
за предстоящо отклоняване на движението 
по обходен път поради въведена забрана за 
навлизане в пътен участък на:
1. всички видове пътни превозни средства;
2. определен вид пътни превозни средства;
3. пътни превозни средства с широчина, 
височина, дължина или маса, вкл. товара, 
по-голяма от указаната.
Чл. 158. Изображението на пътен знак Ж3 
трябва да отговаря на следните изисквания:
1. пътният участък, за който е въведена 
забрана за навлизане, се изобразява с верти-
кална стрелка, насочена нагоре; над върха є  
се поставя надпис с наименованието на на-
селеното място или обекта, до който води 
пътят; обходният път се указва схематично 
вляво или вдясно на стрелката, обозначава-
ща основното направление, в зависимост от 
действителното му разположение;
2. конкретната забрана се указва върху 
стрелката, обозначаваща основното направ-
ление, чрез изображението на пътен знак 
от група „В“ (от В1 до В8, В10 и от В13 до 
В19); за изключване на определен вид пътни 
превозни средства от забраната, въведена с 
пътен знак В2, под неговото изображение 
се поставя изображението на допълнителна 
табела Т7 със съответния символ;
3. допълнително могат да се указват наи-
менованията на населени места или обекти, 
през които преминава обходният път, както 
и неговата дължина в километри; дължината 
на обходния път се указва с число, което се 
изписва встрани от схемата, от страната на 
обходния път.
Чл. 159. (1) Пътен знак Ж4 „Предварителен 
указател за завиване“ се използва в населени 
места, в които е въведена забрана за движе-
ние в определена посока, и за да продължи 
движението в същата посока, се налага 
заобикаляне на жилищни квартали, зелени 
площи, сгради и др. На знака схематично се 
изобразяват конкретната пътна обстановка и 
маршрутът на движение.
(2) Пътен знак Ж4 се поставя на разстояние 
от 50 до 100 m преди кръстовището, от което 
започва указаният заобиколен маршрут.
Чл. 160. (1) Пътен знак Ж5 „Предварителен 
указател за посоката на движение на означения 
вид пътни превозни средства“ се използва за 
предварително указване на задължителната 
посока за движение на пътните превозни 
средства, чиито символи са изобразени в 
пътния знак.
(2) Пътен знак Ж5 се поставя преди кръс-
товището с указана задължителна посока на 
движение на разстояние, както следва:
1. в населените места – 50 m;
2. извън границите на населените мес-
та – 100 m.
(3) Под символа на пътното превозно 
средство може да се указва с число допусти-
мата му максимална маса в тонове. В този 
случай задължителната посока за движение 
се отнася само за пътни превозни средства 
или за състави от превозни средства, чиято 
маса надвишава указаната стойност.
Чл. 161. (1) Пътен знак Ж6 „Указателна та-
бела“ се използва за сигнализиране на повече 
от една цел (населени места или обекти). На 
знака се указват наименованията на целите, 
посоките и разстоянията до тях в километри 
и номерата на автомагистрали, скоростни 
пътища и пътища I и II клас.
(2) Пътен знак Ж6 не се използва за сиг-
нализиране на автомагистрали, скоростни 
пътища и скоростни градски магистрали.
(3) Пътен знак Ж6 се поставя:
1. непосредствено преди кръстовище;
2. вместо пътен знак Ж1 като предвари-
телен указател в случаите, когато на кръсто-
вището е поставен пътен знак Ж6 или Ж7; в 
този случай не се посочват разстоянията до 
целите, а с допълнителна табела се указва 
разстоянието до кръстовището.
(4) Пътен знак Ж6 в зависимост от броя 
на указваните посоки може да има от две 
до три полета, разположени едно под друго 
по направления в следния ред: право, ляво 
и дясно. В едно поле може да се изобразяват 
само една стрелка и до три надписа за цели и 
разстоянията до тях. Разстоянията се указват 
след надписите. Целите в полето се подреждат 
от горе надолу по реда на достигането им.
(5) Не се допуска в знака да се разполага 
само едно поле – за дясно или ляво направ-
ление.
(6) Посоката за право направление се обо-
значава с вертикална стрелка, чийто връх е 
насочен нагоре. Стрелката се изобразява в 
лявата страна на знака, а надписите с на-
именованията се разполагат вдясно от нея.